பள்ளிவாசலில் நடக்கும் மார்க்க சொற்பொழிவில் பேச்சாளர் ”இஸ்லாத்தில் தன் இஷ்டத்துக்கு யாரும் யாரையும் ‘மொழி’ சொல்லக் கூடாது. அதற்கென்று விதிமுறைகள் இருக்கிறதென்று” அறிவுறுத்துகிறார். அவற்றுள் ஒன்றாக ‘உணர்ச்சி’ அதிகமுள்ள ஆண்கள் நான்கு பெண்கள் வரை திருமணம் செய்ய இஸ்லாம் அனுமதிக்கிறது என்று சொல்லவும், ஃபாத்திமா எழுந்து, ‘அப்படியென்றால் உணர்ச்சி அதிகமுள்ள பெண்கள் நான்கு ஆண்களைத் திருமணம் செய்யலாமா?’ என்று எதிர்க்குரல் எழுப்புகிறார். இப்படியெல்லாம் கேள்வி கேட்டால் மார்க்க சொற்பொழிவாளர் என்ன செய்வார்?